Valguma ezers

Valguma ezers ir subglaciālas izcelsmes šaurs un garš ezers Tukuma novada Smārdes pagastā. Izvietojies 4 km uz ziemeļrietumiem no Smārdes Ķemeru nacionālā parka ainavu aizsardzības zonā. 
Ezers ir populāra atpūtas vieta, krastā vairākas atpūtas bāzes. Gar ezera rietumu krastu iet Tukuma—Klapkalnciema ceļš. 

 Vēsture 
Rietumos no ezera paceļas Lustūžkalns, kur atradusies Kurzemes hercoga Jēkaba medību pils.
Nostāsti vēstī, ka hercogs Jēkabs bieži uzturējies ezera krastos un medījis dziļajos mežos, kur vēl tagad redzamas viņa medību pils atliekas. Savukārt hercogs Frīdrihs Kazimirs te ierīkojis plašu zvēru dārzu. Vēlāk te atradās Tukuma mežkunga muiža (Tuckum-Forstei) ar savu pagastu.

 Raksturojums 
Ezers orientēts dienvidrietumu—ziemeļaustrumu virzienā, tam cauri tek Slocene. Sastāv no divām daļām, mazākā ziemeļu daļa (Mazezers) atdalīta ar 80 m platu palienu. Krasti stāvi, vietām slīpi; dibens dūņains. Mīt līdaka, plaudis, rauda, rudulis, līnis, ālants, vīķe, ausleja, asaris, ķīsis, plicis, sapals, zandarts, vēdzele, salate, karpa, zutis, sams, akmeņgrauzis, deviņadatu stagars, karūsa. No makrofītiem dominē niedres, dzeltenās lēpes, sīkaugļu ežgalvītes.ezeri.lv Valguma ezers Ezera rietumu krastā pie «Sausupu» mājām atradās kuplākais un resnākais bērzs Latvijā un Baltijā — Sausupu dižbērzs (apkārtmērs 4,13 m); gājis bojā 2011. gada vētrā.Vētra pieveikusi Latvijas dižāko bērzu
 Atsauces 

Kategorija:Tukuma novada ezeri
Kategorija:Smārdes pagasts
Kategorija:Ķemeru nacionālais parks